У вези са одлукама Владе РС, донетих на седници од 21. марта 2020. године,у вези са спречавањем ширења вируса COVID-19, Стручно оперативни тим за предузимање превентивних и оперативних мера за заштиту од епидемије заразних болести, као мере за сузбијање или спречавање епидемије заразне болести COVID-19, дана 21.03.2020. године, 

 О Б А В Е Ш Т А В А

Власнике малопродајних објеката и објеката у којима се обављају услужне делатности (угоститељски објекти, објекти у којима се приређују игре на срећу и остале делатности) на територији општине Књажевац да се:
Угоститељима забрањује да своју делатност врше тако што би корисници услуга купљену храну и пиће конзумирали у самом објекту или у башти угоститељског објекта.

То значи да грађанин може да купи храну и пиће „за понети“, а не може да купљену храну и пиће конзумира за столом или шанком у самом угоститељском објекту или у башти угоститељског објекта.

Уколико угоститељ жели да врши своју делатност за време трајања ванредног стања, неопходно је да успостави доставну службу која би испоручивала храну и пиће за понети или да организује шалтер преко кога би се продавала храна и пиће без уласка  у сам угоститељски објекат. При томе радници у угоститељком објекту морају да буду опремљени одговарајућом хигијенско-техничком опремом  за спречавање ширења заразне болести.

Суштина Одлуке је да се забрани улазак грађана у угоститељске објекте и баште угоститељских објеката, а све у циљу њихове заштите од вируса COVID-19.

Стога се ова одлука не односи само на ресторане и кафиће, већ и друге предузетнике (кладионице, играонице…) који су омогућавали корисницима својих услуга да за столом или шанком конзумирају храну и пиће коју било купују или добијају бесплатно.

СТРУЧНО ОПЕРАТИВНИ ТИМ
